בשנים האחרונות השיחות שלנו קצרות בהרבה. סמיילי פשוט מספיק לעתים להבעת שמחה, זקיפת אגודל היא הסימן הבינלאומי לשביעות רצון - אבל אלו הם רק שניים מאין ספור "אמוטיקונים" שנמצאים בשימוש בהתכתבויות סלולריות.

לקראת הבחירות ב-17 במרס, ובהשראת הראיון פורץ הדרך של שרת החוץ האוסטרלית, החלטנו לגוון. במקום לראיין את מי שרוצה לזכות בקולותיכם על הספה, במונית או בשוק, הפעם הפוליטיקאים יענו על השאלות רק באמצעות אמוטיקונים ("אמוג'י") - רגשונים או פרצופונים, אם תרצו. משה כחלון, יו"ר מפלגת כולנו, הוא הראשון שנענה לאתגר. כך נראה הראיון הסלולרי איתו הבוקר:

מה עניין אותנו במיוחד? כשנשאל כחלון על יחסיו עם נתניהו, מלבד פרצוף מנמנם שמעיד על יחסים קרירים כנראה, הוסיף גם זכוכית מגדלת ולידה בית, מזון וטיסות. ניתן לשער שהתייחס לבדיקה הנערכת בעניינו של נתניהו בנושאים השונים.

כשהתייחס ללפיד,

השתמש בסמל של אפרוח שבקע מהביצה, ככל הנראה כדי להדגיש את חוסר ניסיונו של לפיד בזירה הפוליטית, ולצד זה מסך טלוויזיה, המסמל את עיסוקו הקודם של לפיד. בסרטונים של כולנו ובדברי בכירי המפלגה הם הביעו זלזול ביכולותיו של לפיד וברקע שלו.

בימים ובשבועות הקרובים יתפרסמו ב-ynet ראיונות אמוג'י נוספים עם ראשי המפלגות ומועמדים בולטים.